《梦中得诗二句王景云闻之拟成八句来因次韵》
宋代·陈著

浮生谁不爱名成，未到头时未是名。
不意事多人易老，知音者少路难行。
清閒信是终身福，得失须教一念轻。
林下有家归有日，离骚声里听猿声。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。